NaiveNeuron/SloPal huggingface dataset:
Gajdoš, Peter, minister obrany SR (2017-03-22):
Ďakujem veľmi pekne, vážený pán poslanec. Samozrejme, nad týmto sme mysleli, pretože o týchto nedostatkoch vieme. Ja len na margo toho, čo ste povedali. Aktívne zálohy začíname cvičiť v mesiaci máj a tak ako u dobrovoľnej vojenskej prípravy, obdobne spravíme analýzu a pokiaľ bude potrebné, tak opätovne budem navrhovať novelizáciu zákona. V každom prípade sa tým budeme zaoberať, ale pretože pilotný projekt je ešte len v máji, tak určite tieto slová si beriem k srdcu a určite prijmeme opatrenia aj z hľadiska tých 2 000, ale z dôvodu toho, že mám zdrojový rámec iba na 50, tak v súčasnosti riešime záležitosti 40 aktívnych záloh. A čo sa týka dobrovoľnej vojenskej prípravy, pokiaľ bude záujem o 150 príslušníkov dobrovoľnej vojenskej prípravy, tak určite máme pripravené finančné zdroje na 150 v štvrtom štvrťroku roku 2017 s tým, že od 2. augusta tento výcvik bude v trvaní 11 mesiacov, pokiaľ bude schválený zákon. Čo sa týka marketingu, nariadil som a máme spracovaný akčný plán motivácie, mobilizácie, dá sa povedať, tých ľudí, ktorí majú záujem vstupu do dobrovoľnej vojenskej prípravy, a verím tomu, že ten počet 150 sa nám podarí naplniť a efektívne využiť zdroje, ktoré budeme mať. Ďakujem.
Madej, Róbert, poslanec NR SR (2015-12-02):
Ďakujem pekne. Vážený pán predseda, v zlúčenej rozprave vystúpilo deväť poslancov Národnej rady, nebol podaný žiadny procedurálny návrh. Preto prosím, aby ste dali hlasovať o tom, že Národná rada Slovenskej republiky prerokuje návrh ústavného zákona v druhom čítaní.
Kočiš, Eduard, poslanec NR SR (2022-05-20):
Veľmi pekne ďakujem za slovo, pán podpredseda. Pán kolega Mazurek vo svojej rozprave naozaj iba zhodnotil faktograficky a nie umelo, ale prirodzenou formou, ako je tento zákon, naozaj chorý zákon, ktorý je prezentovaný ako pomoc deťom, ako záchrana pre šport, ako odbremenenie rodičov a ako úľava pre obce a mestá a vyššie územné celky nastavený. Jednoducho, kolegovia, kolegyne, či už z vládnych, alebo z opozičných lavíc, ak za tento cirkusantský zákon, ktorý je nastavený tak choro ako jeho chorá myseľ, zahlasujete a posuniete ho ďalej, tak jednoducho nemáte právo sa už vôbec v živote k ničomu vyjadrovať, pretože ak by ste si týchto osemnásť hlúpo napísaných stránok prečítali a snažili sa im troška porozumieť, tak prídete na jednu jednoduchú vec. To, že vám Igor Matovič celý čas klame. Ak toto nevidíte, skúste sa na to pozrieť, ak to nepočujete, skúste sa nad tým ešte raz zamyslieť. Jednoducho takto napísaný zákon nie je pomocou, to je almužna, almužna, ktorá ešte ani nie je pragmaticky daná. Je to úplne nesystematické rozhodnutie, ktoré vy idete podporovať. Ak sa dvaja koaliční partneri, ako tuná nám predviedol Sulík s Matovičom, hádajú do krvi, ak by nebola medzi nimi lavica, tak do seba aj skočia, a vy im to idete teraz ešte podporiť. Jednoducho sedem poslancov od ĽSNS a piati nezávislí od tarabovcov, vy to máte v rukách. Bez vás jednoducho tento zákon neprejde, tohto blázna možno odtiaľ vynesú rovno na nejakú liečebňu a Slovensko bude mať pokoj. Po dvoch rokoch si vydýchneme, po dvoch rokoch začneme možno nový život. Toto je to, čo potrebujeme spraviť. Jednoducho na tomto hlasovaní stojí a padá celá vláda.
J. Počiatek, minister financií SR: (2008-06-18):
Návrh novely zákona o rozpočtových pravidlách verejnej správy predkladaných na rokovanie pléna Národnej rady má zabezpečiť naplnenie zámerov vlády deklarovaných v programovom vyhlásení vlády vo vzťahu k prísnejšiemu dodržiavaniu pravidiel pri nakladaní s verejnými zdrojmi a vecne riešiť tri základné okruhy problémov, a to zmenu pri používaní kapitálových výdavkov nasledujúcich rozpočtových rokoch, sprísnenie úpravy pri poskytovaní dotácií zo štátneho rozpočtu a doladenie zákona pre aplikačnú prax, najmä precizovanie sankčného mechanizmu pri porušení finančnej disciplíny. Zásadnou zmenou je časová regulácia možnosti používať kapitálové výdavky. Predloženou novelou sa navrhuje, aby bolo čerpanie kapitálových výdavkov časovo obmedzené na tri rozpočtové roky. Podľa platnej legislatívy možno kapitálové výdavky používať časove neobmedzene až do ich vyčerpania na určený účel. Na základe finančnej analýzy objemu nepoužitých prostriedkov v danom roku jednotlivými kapitolami štátneho rozpočtu a objemu prostriedkov používaných v nasledujúcich rozpočtových rokoch možno za obdobie aplikácie tohto inštitútu konštatovať neefektívnosť v rozpočtovom hospodárení a taktiež zvýšenú administratívnu náročnosť procesu sledovania presúvaných prostriedkov. Zároveň, ak sú investičné tituly aj po troch rokoch ešte aktuálne, racionálnym riešením je rozpočtovať príslušný objem kapitálových výdavkov opätovne. Druhou zásadnou zmenou je návrh komplexnej úpravy problematiky poskytovania dotácií zo štátneho rozpočtu, ktorou sa má zvýšiť transparentnosť poskytovania dotácií s tým, že každý dotačný titul bude musieť mať oporu v osobitnom zákone. Zákon o rozpočtových pravidlách verejnej správy ako všeobecný finančný zákon bude v tejto súvislosti v novom § 8a priamo upravovať základné zásady poskytovania dotácií, všeobecné podmienky poskytovania dotácií, ako aj spôsob preukázania splnenia jednotlivých podmienok. Ďakujem za slovo.
Marosz, Ján, poslanec NR SR (2018-05-24):
Ďakujem za slovo. Pani ministerka, prepožičiam svoj hlas 280 individuálnym signatárom Košickej výzvy, 40 organizáciám, ktoré zastupujú 2 000 poľnohospodárov, a 550 traktoristom, ktorí vám adresujú tieto slová: „Je katastrofou, že SPP rozdeľuje pôdu neznámych vlastníkov takmer výlučne medzi veľké spoločnosti, ignoruje mladých, malých a stredných farmárov, ktorí sú budúcnosťou tejto krajiny. Pôda sa dostáva do rúk zahraničným skupinám z Dánska, Holandska či Nemecka. Vaša politika dlhodobo uprednostňuje veľkopodnikateľov, ktorých praktiky pripomínajú mafiu. Pôda končí v rukách talianskej a hlavne slovenskej mafie, ktorá je pri získavaní pôdy najagresívnejšia. Mladí a vzdelaní ľudia, ktorí by radi podnikali na Slovensku v poľnohospodárstve, odchádzajú do zahraničia, prípadne sú z polí doslova násilím a bitkou vyháňaní s vyhrážkami, že ich zabijú. Toto je vaša vizitka.“ A ešte prepožičiavam hlas pánovi riaditeľovi SIS, nominantovi SNS, ktorý vo svojej správe hovorí, že v piatich správach aj vaše ministerstvo informoval o tom, že dochádza na vašom ministerstve k zneužívaniu dotácií v podvodnom čerpaní dotácií na základe fiktívnych alebo nadhodnotených prác. Išlo o podporu projektov rozvoja vidieka a dotácií na zníženie energetickej náročnosti verejných budov. Čiže toto nehovorím ja, toto hovoria farmári, ľudia, toto hovorí váš nominant. Pozrite sa na pána Maďariča. Ten po vražde Jána Kuciaka prijal zodpovednosť. Berte si z neho príklad a nezavádzajte, neklamte a nezahusťujte priestor slovami, slovami, slovami a prijmite naozaj v pokore osobnú... (Prerušenie vystúpenia časomerom.)
Hrnčiar, Andrej, podpredseda NR SR (2016-06-16):
Chce sa vyjadriť k rozprave spravodajca? (Reakcia spravodajcu.) Nie. Prerušujem rokovanie o tomto bode programu. Ďalším bodom programu je prvé čítanie o návrhu poslankýň Národnej rady Slovenskej republiky Eriky Jurinovej, Sone Gaborčákovej, Silvie Petruchovej a Anny Verešovej na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona je uvedený ako tlač 138, návrh na jeho pridelenie na prerokovanie výborom je v rozhodnutí č. 132. Dávam slovo pani poslankyni Erike Jurinovej, aby návrh zákona uviedla.
Číž, Miroslav, podpredseda NR SR (2015-05-28):
Ďakujem pekne. No už ani neviem, čo mám teraz po slovách pána poslanca Hlinu, povedať. No, pán Hlina, pán... (reakcie z pléna), pán Dzurinda, viete, keď vy hovoríte ale o záujmoch Slovenska, no tak aj tie stromy nad štiavnickou kalváriou sa chytajú za brucho. Pamätám si na vaše inauguračné vystúpenie, kde mne chodil mráz po chrbte, v roku 2002, kde ste ako teda novoinštalovaný predseda vlády tu rozprávali o tom, že ale veď ja neviem, čo to je národný záujem, však kým mi niekto vysvetlí, čo ten národný záujem je, tak ja ho budem brať do úvahy. Pán Dzurinda, hocikto si to nájde v archíve. To ste vy tu vážne rozprávali. O akých národných záujmoch potom pri privatizácii vy môžete reálne hovoriť? Veď to nebola privatizácia, pán Dzurinda. To bol výpredaj, výpredaj národných monopolov a ešte výpredaj s tými 70 % alebo neviem koľkopercentnými zľavami. V tom je ten obrovský problém. Jak sa tu môžete postaviť a tvrdiť, že vám nikto nevychytal cenu? Však v rokoch 2002 až 2006 sme tu od rána do večera pomaly rozprávali o tom a hovorili sme o vlastizrade, pán Dzurinda, v tejto súvislosti. Že vám toto ušlo? Používate vo vzťahu k ministrovi, že minister hovorí o privatizácii, pričom je úplne jasné, a viete to, hovoriť v súvislosti s predajom teraz podielu, ktorý musíme predať a ktorý teraz je v Telekome. Pán, pán Dzurinda, len on zároveň povedal ešte aj nasledovné v tom istom materiáli. Elektrárne sú podľa jeho slov, príkladom spackanej privatizácie. Je tam približne 30 právnych sporov, doteraz neukončená výška ceny. Rozostavaná obrovská atómová elektráreň, domnieva sa, že preto, že podiel do 51 %, alebo do koľko si myslíte, je blízky nule, pán Dzurinda. My už pravdepodobne nepotrebujeme konfrontácie osobného typu a potrebujeme naozaj vecnú diskusiu a budem si vážiť, pokiaľ sa niekto dostane k vecnej diskusii. Ale to, čo ste tu vystupovali, to je tá vaša miera poznania daného problému, privatizácie? Tomu, čo sa deje dneska vo svete, vo väzbe na celý tento mechanizmus uvažovania? (Potlesk.)
Laššáková, Jana, podpredsedníčka NR SR (2012-10-16):
Ďakujem, pani ministerka. Chce zaujať k rozprave stanovisko spravodajca? Nie. Prerušujem rokovanie o tomto bode programu. A nasleduje prvé čítanie o vládnom návrhu zákona, ktorým sa mení a dopĺňa zákon 326/2011 Z. z. o liekoch a zdravotníckych pomôckach a o zmene a doplnení niektorých zákonov v znení zákona 244/2012 Z. z. Vládny návrh zákona má parlamentnú tlač 225. Návrh na jeho pridelenie na prerokovanie výborom je v rozhodnutí č. 213. Pani ministerka, nech sa páči, uveďte aj tento vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení zákona č. 244/2012 Z. z. a o zmene a doplnení niektorých zákonov , tlač 225.)
Hrnčiar, Andrej, podpredseda NR SR (2016-11-28):
Nech sa páči, pani poslankyňa Jurinová.
Laurenčík, Milan, podpredseda NR SR (2021-12-14):
Pán poslanec Ján Blcháč s faktickou poznámkou, nech sa páči.
Pčolinský, Peter, podpredseda NR SR (2023-06-15):
Pán poslanec Dostál.
J. Laššáková, poslankyňa: (2008-05-15):
Správu o činnosti prokuratúry Slovenskej republiky za rok 2007 pridelil predseda Národnej rady Slovenskej republiky svojím rozhodnutím č. 670 z 10. apríla tohto roku na prerokovanie: ústavnoprávnemu výboru, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva, národnosti a postavenie žien. Zároveň určil Ústavnoprávny výbor Národnej rady Slovenskej republiky za gestorský výbor. Všetky tri výbory, ktorým bola správa pridelená, odporučili Národnej rade správu schváliť: ústavnoprávny výbor svojím uznesením zo 6. mája tohto roku č. 373, Výbor Národnej rady Slovenskej republiky pre obranu a bezpečnosť uznesením č. 150 z 29. apríla, Výbor Národnej rady Slovenskej republiky pre ľudské práva, národnosti a postavenie žien uznesením z 30. apríla tohto roku č. 130. Výbor pre obranu a bezpečnosť odporučil požiadať vládu Slovenskej republiky, aby na rok 2009 zvýšila počty miest prokurátorov o dvoch a štátnych zamestnancov prokuratúry o dvoch na každej okresnej prokuratúre Slovenskej republiky. Gestorský výbor na základe stanovísk výborov k správe o činnosti prokuratúry Slovenskej republiky za rok 2007 vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky správu o činnosti prokuratúry Slovenskej republiky za rok 2007 schváliť. Spoločná správa výborov Národnej rady Slovenskej republiky o prerokovaní správy o činnosti prokuratúry Slovenskej republiky za rok 2007 vo výboroch Národnej rady Slovenskej republiky, vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky dňa 6. mája tohto roku pod č. uznesenia 374, uznesenie máte v prílohe spoločnej správy. Skončila som, pán predseda, prosím, otvorte rozpravu.
Číž, Miroslav, podpredseda NR SR (2015-06-15):
Ďakujem pekne. No, pán kolega, v tej politológii je v súčasnosti dosť frekventovaný pojem guerilla marketing, alebo niektorí hovoria aj špinavá politika. K tomu je treba dobre vyzerajúci muž, vcelku kultivovaný prejav a potom už klamať hlava-nehlava, vyprávať hocičo, zelená je modrá, čierna a tak ďalej. Či je to tak vo vašom prípade, neviem, ale už to posúdia ľudia, ale dovoľte mi uviesť niekoľko faktov. Prvý zásadný, čoho sa vlastne spis Gorila týka? Privatizácia, plynárenský priemysel, Západoslovenské energetické závody, Stredoslovenské, Východoslovenské, Transpetrol, elektrárne, telekomunikácie, letisko, Paroplynový cyklus a tak ďalej. No, či tam je dôležitá kofola a neviem aký arogantný výraz, ale prečítam ďalší citát teda z tej Gorily, ktorá je taká pravdivá a ktorú nikto nechce akceptovať, teda ten zločinný SMER. „Malchárek chce vyjsť v ústrety Enelu v neprospech SR, za čo požaduje motiváciu jednu miliardu slovenských korún.“ Jednu miliardu! „Odovzdanie provízie má prebehnúť cez navýšenie ceny, za ktorú má Penta predať Enelu Paroplynový cyklus o jednu miliardu. Haščák sa obáva možnej medializácie“ a tak ďalej. Tu sú len Slovenské elektrárne, pán kolega. Boli ste v nejakej strane, ktorá to organizovala, toto celé, tento typ privatizácie, vy osobne ste tam boli. Návrh sem podáva minister spravodlivosti tej vlády, ktorý bol aj podpredsedom tej vlády, za ktorej sa diali tieto obrovské hanebnosti! To, že to má vyšetrovať polícia, je jedna vec. Kto vytvoril podmienky pre takúto hanebnosť, pán poslanec?! Čo ste to tu zas rozprávali, pre Kristove rany?! Miesto toho, že nevieme to vyšetriť, je to tragické, že je to v tejto situácii. SMER zločinný nechce vyšetriť vaše hnusné zločiny, kde ešte aj 50 mil. by malo dostať KDH a podobne! Veď to boli nehorázne kupecké počty! Kde beriete tú odvahu a vo svojom vlastnom svedomí tú schopnosť sa postaviť a vyprávať to, čo rozprávate?! Všetci, ktorí tu sedia, boli zainteresovaní na týchto veciach a robili tieto špinavosti celý čas! Rozmlátili celý slovenský národný monopol, ktorý mali k dispozícii. Napriek tomu... (Prerušenie vystúpenia časomierou.)
Bugár, Béla, podpredseda NR SR (2019-10-16):
Nech sa páči, prezentujme sa a hlasujme. (Hlasovanie.) Prítomných 139, za 89, proti 7, zdržalo sa 43 poslancov. Konštatujem, že návrh uznesenia sme schválili, a preto prerokujeme tento návrh zákona v druhom čítaní. Nech sa páči.
Sulík, Richard, predseda NR SR (2011-10-11):
Dobre. Ďalšie návrhy? Ďalšie návrhy nie sú. Pýtam sa, či je všeobecný súhlas s tým, aby sme doplnili tento bod do programu. (Všeobecný súhlas.) Ďakujem vám pekne. Pokiaľ nie sú žiadne návrhy, dávam teraz hlasovať o programe schôdze ako o celku . Prosím, prezentujte sa a hlasujte. (Hlasovanie.) Prítomných 148 poslancov, hlasovalo 141 za, 4 proti, 3 sa zdržali. Konštatujem, že sme program 24. schôdze Národnej rady schválili . Teraz, ako som už avizoval, vyhlasujem prestávku do 14.00 hodiny, aby mohli výbory prerokovať žiadosť vlády na spojenie hlasovania Národnej rady o návrhu na vyslovenie súhlasu s Dodatkom k Rámcovej zmluve s hlasovaním o dôvere vláde. Ďakujem vám zatiaľ veľmi pekne. Poprosím teraz, poprosím teraz predsedov výborov, ktorí oznámia zvolanie schôdzí. Pán poslanec Čaplovič.
Zmajkovičová, Renáta, podpredsedníčka NR SR (2013-10-24):
Pán poslanec Raši.
Dubačová, Viera, poslankyňa NR SR (2017-02-02):
Ďakujem veľmi pekne. Vážení kolegovia, milé kolegyne, predseda vlády Robert Fico prednedávnom vyhlásil, že táto vláda je hrádzou proti extrémizmu. Dlho som sa zamýšľala, čo tu hrádzu vlastne predstavuje, či zákon o registrácii cirkví, ktorý sme tu teraz mali v druhom čítaní a ktorý vytvoril neuveriteľný priestor na exhibíciu extrémistov... (Hluk v sále, prerušenie vystúpenia predsedajúcou.)
Grendel, Gábor, podpredseda NR SR (2023-06-21):
S reakciou na faktickú poznámku pán poslanec Kamenický.
Figeľ, Ján, podpredseda NR SR (2013-02-13):
Na vystúpenie pána poslanca Zajaca sú, je päť faktických poznámok. Nech sa páči Martin Fecko s prvou.
Marcinčin, Radovan, poslanec NR SR (2021-03-16):
Ďakujem. Vážený pán predsedajúci, vážené panie poslankyne, páni poslanci, dovoľte, aby som vás informoval o prerokovaní vládneho návrhu zákona vo výboroch. Národná rada uznesením z 27. januára 2021 pridelila návrh zákona na prerokovanie ústavnoprávnemu výboru, výboru pre kultúru a médiá a výboru pre ľudské práva a národnostné menšiny. Ako gestorský výbor určila ústavnoprávny výbor, ako aj lehoty na prerokovanie vládneho návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Návrh zákona prerokovali všetky tri výbory, ktorým bol pridelený, a odporúčali ho Národnej rade schváliť. Ústavnoprávny výbor ako gestorský výbor odporúča Národnej rade uvedený návrh zákona schváliť ako celok. Spoločná správa výborov o prerokovaní návrhu zákona (tlač 362a) bola schválená uznesením ústavnoprávneho výboru zo 16. marca 2021. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výborov. Pán predsedajúci, otvorte, prosím, rozpravu.
Hrnčiar, Andrej, podpredseda NR SR (2019-06-18):
Pán poslanec Pavelka.
Grendel, Gábor, podpredseda NR SR (2020-12-03):
Je to taká pomerne zaujímavá situácia, že poslanec, ktorý nie je v žiadnom poslaneckom klube, žiada v mene troch poslaneckých klubov. Takže OĽANO, ak sa nenahneváte, v tomto prípade sa nepridá a ja si teraz overím u pána predsedu poslaneckého klubu, či je takýto prísľub z ich strany. Takže, pán poslanec, moja informácia bola asi správnejšia v tomto prípade. Týkalo sa to zvolávania grémia. Takže v rozprave teraz vystúpi pán spravodajca, pán poslanec Dostál. Nech sa páči.
Senko, Ján, poslanec NR SR (2011-09-14):
Pán poslanec, chápem tvoje vystúpenie, chápem tvoju obhajobu pani premiérky, chápem aj účelovosť tvojich tvrdení, nakoniec sme si zvykli už na takéto účelové tvrdenie aj v súvislosti s hodnotením ekonomického stavu a s tým, že za vlády Roberta Fica sa nič nevykonalo a že sa neurobili nejaké zásadné veci. Pán poslanec, myslím si, že by bolo dobré zalistovať v pamäti a hovoriť o tom, že za vlády Roberta Fica Slovensko prijalo euro, že plnilo maastrichtské kritériá a že ich splnilo. Takže nehovor, že za vlády Roberta Fica sa nejakým spôsobom šafárilo. Keby sa bolo bývalo v priebehu tých rokov, kedy Slovensko prijímalo euro, šafárilo, tak Slovensko neprijme euro. A vy ste sa na prijímaní eura nejakým veľmi aktívnym spôsobom ani nezúčastňovali, dokonca ste ho svojím spôsobom v tej záverečnej fáze aj ignorovali. Slovensko vstúpilo do Schengenu, vstúpilo pripravené, zatiaľ čo vy ste technicky veci nezvládali a vláda, predchádzajúca vláda Mikuláša Dzurindu mala na tom leví podiel. Vláda Roberta Fica dva roky bojovala s následkami svetovej hospodárskej krízy. S plynovou krízou a myslím si, že ju celkom úspešne zvládla. Čo aj na základe výsledkov a hlasov vo voľbách potvrdili aj občania svojou účasťou a hlasmi strane SMER – sociálna demokracia a dôverou v osobu Roberta Fica. A účelovosť... (Prerušenie vystúpenia časomerom.)
Sulík, Richard, predseda NR SR (2010-11-03):
(Hlasovanie.) Prítomných 138 poslancov, hlasovalo 58 za, 77 proti, 2 sa zdržali, 1 nehlasoval. Ani tento návrh nebol schválený.
Pleštinská, Zita, poslankyňa NR SR (2023-06-15):
Vážený pán predseda, vážené kolegyne poslankyne, kolegovia poslanci, v rozprave vystúpil jeden pán poslanec. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
S. Janiš, poslanec: (2004-09-10):
Ak si zoberieme stratégiu vývoja elektrickej energie, je spracovaná v roku 1996 Slovenskými elektrárňami, tak je nízka, ani jej vysoký predpoklad spotreby elektrickej energie v súvislosti s rastom HDP sa nepotvrdil a skutočnosť je práve opačná, že tak, ako si Slovenské elektrárne v roku 1996 naplánovali, že koľko bude spotreba elektrickej energie, tak opak je pravdou, že spotreba elektrickej energie klesala a nerástla adekvátne s rastom HDP. Takže skúsme sa najprv pobaviť vo výboroch odborne o veci, o investícii desiatok miliárd korún a potom sa rozhodujme v parlamente politicky. Preto, lebo zatiaľ toto sú verbálne vyjadrenia, ktoré môžu byť aj také, aj také, ale na základe takýchto verbálnych vyjadrení pustiť investíciu desiatok a desiatok miliárd korún, tak to je trošku málo. Ďakujem.
P. Muránsky, poslanec: (2005-02-03):
Predkladaný návrh vychádza z čl. 11 ods. 1 ústavného zákona č. 23/1991 Zb. Listiny základných práv a slobôd a z čl. 20 Ústavy Slovenskej republiky, ktoré garantujú rovnaký zákonný obsah a ochranu vlastníckych práv pre všetkých. Nakoľko existujúci právny stav najmä zákonom č. 503/2003 Z. z. o navrátení vlastníctva k pozemkom, k fyzickým osobám preukazuje, že vlastníckemu právu k pôde fyzických osôb a náprave krívd spáchaných na tomto majetku fyzickým osobám v rozhodnom období poskytuje štát vyššiu v súčasnosti právnu ochranu ako zmierneniu krívd spáchaných na majetku cirkví a náboženských spoločností podľa zákona č. 282/1993 Z. z. v platnom znení, sa domnievame, že sú porušené ústavné práva týchto právnych subjektov a ústavná rovnosť ochrany vlastníctva. Cieľom tohto predloženého návrhu zákona je umožniť, aby oprávnené osoby, t. j. registrované cirkvi a náboženské spoločnosti na Slovensku mohli opätovne v stanovenej lehote požiadať o vrátenie tohto vlastníctva a uplatniť svoj nárok a aby sa tak poskytla rovnaká ochrana vlastníctva fyzickým osobám, ako aj vlastníctva cirkvám a náboženským spoločnostiam. Verím, vážené kolegyne, kolegovia, tak ako v predošlom čítaní alebo v predošlom roku, keď sa táto téma pertraktovala v tomto parlamente, rovnako vo vašu spravodlivosť pri presadzovaní proste tejto spravodlivosti pre cirkvi a náboženské spoločnosti. A verím, že tento návrh podporíte bez akýchkoľvek politických podtónov alebo nejakých vystúpení, ktoré by mohli naznačiť, že ide o nejakú politickú tému. Nejde o politickú tému, nakoľko aj poslanecký návrh podpísala rozsiahla skupina poslancov. Verím, že podporíme tento zákon do druhého čítania a že teda potom ho aj schválime. Ďakujem pekne.
J. Vaľová, poslankyňa: (2008-10-29):
Prosím, pán predsedajúci, dajte o tomto návrhu hlasovať.
V. Mečiar, poslanec: (2008-02-01):
Ďalej. Pokiaľ ide o tvorbu ceny a ostatné, súťaž a podobne, pamätám si ešte, ako pred záverom súťaže pán Mikloš, vtedajší podpredseda vlády, vyskakoval a hovoril, že len trh je spravodlivé meradlo, ktoré nám v súťaži vygeneruje, kto bude a aká bude cena. Ale veď žiadna súťaž nebola. Ako jedno konzorcium povedalo, sme tu len my, súťaž nie a bude to za toľko peňazí. A vtedy ten privatizačný poradca, na ktorého tak nadávame, poslal predstaviteľom vlády dokument, neprivatizujte, súťaž nebola. A predstavitelia vlády sa predsa len rozhodli, že nebudú na toho poradcu dbať a privatizovali a naskakovali im zadočky, tak ako transvestitom v parížskom lokáli, len aby to bolo čím skôr a za akúkoľvek cenu, a bolo im jedno, čo spravia so štátom, a bolo im jedno, akú cenu ten štát za to zaplatí aj v budúcnosti aké problémy z tohto vzniknú. Pokiaľ ide o vlastnú tvorbu ceny, budem o tom ešte hovoriť, bolo tam niekoľko hrubých vedomých a úmyselných podvodov. A z hľadiska vykonateľnosti je to otázka... (Prerušenie vystúpenia časomierou a potlesk.)
Paška, Pavol, predseda NR SR (2012-09-12):
Ďakujem pekne, pán spravodajca. Otváram rozpravu, mám dve písomné prihlášky za kluby. Za klub SDKÚ – DS pán poslanec Beblavý a za klub OĽaNO pán poslanec Mičovský. Pán poslanec Beblavý.
P. Paška, predseda NR SR: (2009-02-04):
(Hlasovanie.) 139 prítomných, 138 za, l sa zdržal. Konštatujem, že návrh zákona do druhého čítania sme schválili. Ďalej.
Pčolinský, Peter, podpredseda NR SR (2022-10-25):
Ďakujem pekne. Teraz budete mať možnosť. Otváram rozpravu o tomto bode programu. Do rozpravy som dostal tri písomné prihlášky. Za poslanecký klub SaS vystúpi Jana Bittó Cigániková a potom sú prihlásení do rozpravy pán poslanec Tomáš Lehotský a pani poslankyňa Anna Zemanová. Nech sa páči, pani poslankyňa, môžte začať.
Kyselica, Lukáš, poslanec NR SR (2021-10-05):
Vážený pán predsedajúci, vážené panie poslankyne, páni poslanci, vážení prítomní, Výbor Národnej rady Slovenskej republiky pre obranu a bezpečnosť predkladá v súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) správu výboru o stave použitia informačno-technických prostriedkov za I. polrok 2021 (tlač 676). V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov o zmene a doplnení niektorých zákonov výbor požiadal Ministerstvo vnútra SR, Policajný zbor, ministerstvo spravodlivosti, Zbor väzenskej a justičnej stráže a ministerstvo financií, Finančná správa, o zaslanie správy o použití informačno-technických prostriedkov za I. polrok 2021. Správu o použití informačno-technických prostriedkov za I. polrok 2021 predložili všetky dotknuté subjekty vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v prílohe, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 13. septembra 2021 na 39. schôdzi. Prijal k nej uznesenie č. 90, ktorým ju zobral na vedomie, a odporučil Národnej rade Slovenskej republiky vziať ju na vedomie. Návrh na uznesenie je súčasťou správy. Prosím, pán predsedajúci, aby ste otvorili rozpravu k tomuto materiálu.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 128 poslancov, za 88, proti 20, zdržalo sa 20. Uvedený návrh sme schválili.
Tabák, Romana, poslankyňa NR SR (2021-05-06):
Ďakujem za slovo. Škoda, že pán minister Gröhling dneska nemohol prísť. Ďakujem vám za vaše zodpovedanie, iba som potrebovala vysloviť verejne, že zápasy reprezentácie Slovenska vo všetkých športoch a zápasy medzinárodného významu ako hádzanárska SEHA liga by mali mať tie výnimky tiež. Ďakujem.
Martvoň, Anton, poslanec NR SR (2014-11-08):
Ďakujem pekne. Pán poslanec Galko, no mal som možnosť si tu hneď zrána vypočuť zmes poloprávd, zavádzaní a vašich predstáv. Vykreslili ste sa vy, strana SaS, ako tí najlepší, že chodíte medzi ľudí, o tretej, štvrtej ráno, do rána ste v bare a rozprávate sa s ľuďmi, no proste nádhera. Ako normálne by som si myslel, že robíte kampaň priamo na voľby. 	No ale ja mal som možnosť zažiť vášho predsedu o tretej, štvrtej ráno v bare u nás na Orave, bol tam aj s vaším okresným predsedom pánom Gálom a ďalším, čo ja viem, tuším, že Matlák sa volá alebo tak nejako. No v takom stave, ako som ho videl, ja ľutujem, že som ho neodfotil, myslím si, že mohol sa tak rozprávať iba s nimi, že kam ho odvezú spať. To bolo jediné asi, čo bol schopný zo seba vydať. Čiže to je asi ten prvý moment, akí ste vy pekní, krásni, ako sa bavíte s ľuďmi. Áno, že možno v tej rovine, že kde ho majú odviezť. No a čo sa týka toho, čo ste tu uvádzali, však každé tretie slovo ste tu povedali v tvrdých kauzách, podozrivý, proste, zjavne, že niečo urobil, podozrivý, no ale vy ste boli ten, koho pani Radičová odvolala ako jediného ministra ešte skôr, než padla vláda. Kvôli čomu to bolo? Kvôli tomu, že ste boli taký dobrý minister? Ako, pán Galko, aspoň tu neočierňujte ľudí, ktorí tu nemajú možnosť sa brániť, lebo pán Glváč tu nie je, ale jednoducho nechajte veci, keď je nejaký problém, vyšetrovať vyšetrovateľom, ale nie tu rozprávať o niečom, že čo si myslíte, ako bolo, a neviete to preukázať a hlavne, keď je to vymyslené. 	Čiže je to asi tak, ako ste včera tvrdili, keď ja som sa dištancoval od Ega a iba som vysvetľoval, že ide o nejakého rapera, že proste ako môžem obhajovať človeka, čo útočí na dve deti, lepšie povedané, že aby zomreli tie deti, pritom nič v tom videu nebolo také. Čiže jednoducho, ešte aj včera ste si vymýšľali vo vzťahu k mojej osobe a znova chcem zdôrazniť, od toho Ega sa dištancujem, aj od toho... (Prerušenie vystúpenia časomerom.)
Muňko, Dušan, poslanec NR SR (2022-02-08):
Pán podpredseda, máte pravdu, že zákon treba zmeniť, pretože je starý či stavebný zákon, ale aj iné veci. Ja sa ale vrátim k veci, čakal som od koalícii, že pokiaľ tento zákon prijme, že spraví najprv sceľovanie parciel. Pokiaľ sa nespraví poriadok v sceľovaní parciel, tento zákon nemôže byť účinný a nemôže byť dobrý. Môžte ho spraviť akokoľvek. To, čo ste presne povedali. Hlavne pokiaľ sa týka samospráv, proste jednoznačne nemôžu s tým pohnúť, majú problémy s vodárňami, majú problémy proste so všetkým. Treba si povedať v koalícii, že toľko peňazí, lebo to sa musí spraviť na etapy. Čiže, ak tie hlavné, pokiaľ sa týka mesta, treba povedať, že toto musíme spraviť a toto vyriešiť trebárs do troch alebo do štyroch rokov. To je ako prvá vec. Druhá vec, súhlasím, že byrokracia, ktorá u nás je z hľadiska územného konania, potom stavebného konania, predlžuje sa to celé, samozrejme, rastú mzdy, rastú stavebné materiály, všetko ide ďalej. Druhá vec, pán podpredseda vlády, treba si ale povedať jednu vec. Územný plán aj v Bratislave alebo aj v jednotlivých častiach Bratislavy, vy nemôžte zasahovať, nemôžte zasahovať je nová časť, ale nemôžte zasahovať, nie vy, ale to, čo robia mestá alebo štvrte, spravia územný plán, kde na jednej strane je zastavanosť 100 % alebo 80 % a potom povedia, že bude zastavanosť len 30 %. Sú rozhodnutia, judikáty, ktoré spravili v Bruseli, proste jednoznačné záležitosti. A hŕbu vecí, samozrejme, tento zákon, lebo ja to poviem otvorene. Snažíte sa niečo riešiť, ale máte proti sebe samosprávu, verejnú správu, proste všetkých máte proti sebe, pán podpredseda. Ja vám poviem prečo. Oni sa len tvária, že proste je to na prospech pre celú záležitosť. A ešte poviem kacírsku myšlienku úplnú vec. Čakal by som vtedy, pokiaľ sa nespraví, lebo každá reforma nemôže byť úspešná, pokiaľ... (Prerušenie vystúpenia časomerom.)
Nachtmannová, Oľga, poslankyňa NR SR (2012-09-20):
Ďakujem pekne za slovo. Vážená pani predsedajúca, vážený pán minister, vážené kolegyne, kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov Národnej rady Slovenskej republiky o výsledku prerokovania návrhu zákona. Národná rada Slovenskej republiky uznesením z 25. júla 2012 č. 120 sa uzniesla prerokovať vládny návrh zákona, ktorým sa mení a dopĺňa zákon č. 568/2009 Z. z. o celoživotnom vzdelávaní a o zmene a doplnení niektorých zákonov, tlač 122 v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky uznesením č. 72 zo dňa 4. septembra 2012 odporúča návrh zákona schváliť a Výbor Národnej rady Slovenskej republiky pre vzdelávanie, vedu, mládež a šport o návrhu zákona rokoval 5. septembra 2012 a neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných členov výboru. Dovoľujem si vás informovať, že z uznesení výborov nevyplývajú žiadne pozmeňujúce návrhy. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť. Spoločná správa výborov Národnej rady Slovenskej republiky o výsledku prerokovania vládneho návrhu zákona bola schválená uznesením výboru Národnej rady Slovenskej republiky pre vzdelávanie, vedu, mládež a šport – gestorský výbor – z 11. septembra 2012 č. 34. Týmto uznesením ma výbor zároveň poveril, aby som na schôdzi Národnej rady Slovenskej republiky informovala o výsledku rokovania výboru, stanovisku a návrhu gestorského výboru, a zároveň ma poveril predložiť návrhy podľa § 81 ods. 2, § 83 ods. 4, § 84 ods. 21 a § 86 zákona o rokovacom poriadku Národnej rady Slovenskej republiky. Ďakujem, skončila som. Pani predsedajúca, otvorte, prosím, rozpravu.
Paška, Pavol, predseda NR SR (2014-10-29):
Pán poslanec Petráš do rozpravy. Pán poslanec tu nie je. Pán poslanec Bagačka.
Laurenčík, Milan, podpredseda NR SR (2020-09-22):
Ďakujem. Pán poslanec Pročko, nemôžete reagovať na záverečné slovo faktickou poznámkou. (Ruch v sále.) Spýtam sa, či chce... (ruch v sále), nemôže, či chce sa vyjadriť k rozprave spravodajca? Nie. Prerušujem rokovanie o tomto bode programu. Keďže sme na 16.30 hod. mali termínovaný bod, vážené panie poslankyne, páni poslanci, pristúpime teda k návrhu na schválenie utvorenia poslaneckého klubu – Poslanecký klub HLAS – sociálna demokracia, materiál máte pod tlačou 243. Dávam slovo podpredsedovi Národnej rady poslancovi Petrovi Pellegrinimu, aby návrh uviedol. Nech sa páči, pán podpredseda, máte slovo. (Rokovanie o návrhu na schválenie utvorenia poslaneckého klubu – Poslanecký klub HLAS – sociálna demokracia , tlač 243.)
Danko, Andrej, predseda NR SR (2017-04-07):
S reakciou, pán poslanec Blaha.
Klus, Martin, podpredseda NR SR (2019-10-17):
Ďakujem pekne. V rozprave teraz vystúpi pán poslanec Budaj.
J. Jasovský, poslanec: (2001-09-11):
Ja si dovolím upozorniť len na otázku napríklad opráv a údržby cestnej siete. Predstavte si príklad, že na trase bude nejaký počet obcí, starosta každej druhej obce sa rozhodne, že údržbu cestnej siete nebude vykonávať, pretože v tom období nebude mať na to dostatočné množstvo prostriedkov. Predstavte si, ako bude fungovať hromadná autobusová doprava na tejto trase. Ak budem hovoriť len o otázkach podpory verejnej autobusovej dopravy s tými prostriedkami, o ktorých je uvažované v kompetenčnom zákone, veľmi dobre vieme, že doprava už dnes funguje mimoriadne kolapsovo. Ak teda sčítame len tieto dva faktory, údržbu a opravu cestnej siete a plus podporu obcí, resp. samospráv, potom vo verejnej hromadnej tieto zdroje sú mimoriadne nízke a stupeň individuálneho motorizmu na Slovensku je taký nízky, že skutočne dôjde ku kolapsu. Ja som veľmi prekvapený, že tri roky ste mali čas na to, aby ste predložili tento zákon, a zrazu na to máme dva, možno tri týždne. To sú neúmerné obdobia, ktoré sa nedajú porovnať.
Ďuriš Nicholsonová, Lucia, podpredsedníčka NR SR (2018-02-07):
Ďakujem veľmi pekne, pán spravodajca. Otváram všeobecnú rozpravu. Písomne sa do rozpravy prihlásili pani poslankyňa Anna Zemanová a pán poslanec Radoslav Pavelka. Pani poslankyňa Zemanová sa nenachádza v rokovacej sále, takže dáme slovo pánovi poslancovi Pavelkovi. Pán minister, vy ste niečo chceli? (Reakcia ministra.) Dobre. Nech sa páči, pán Pavelka.
Šeliga, Juraj, podpredseda NR SR (2021-03-30):
Pán poslanec Ďurica.
P. Paška, predseda NR SR: (2007-10-18):
(Hlasovanie.) 133 prítomných, 60 za, 8 poslancov bolo proti, 65 sa zdržalo. Konštatujem, že sme neodsúhlasili pokračovanie o prerokovaní zákona v druhom čítaní. Pán poslanec Štefanec bude ako spravodajca uvádzať v prvom čítaní hlasovanie o návrhu poslancov Národnej rady Slovenskej republiky Júliusa Brocku a Stanislav a Kahanca na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov (tlač 433).
Viskupič, Jozef, poslanec NR SR (2016-04-19):
Veľmi dobre si naznačil možnosť robenia deliacich čiar a pýtal si sa otázkami, či niečo niekomu prekáža a či neprekáža. Ja by som možno mal doplnenie toho, že mňa asi bude ešte dlho zaujímať a možno aj trocha trápiť, že prečo z predchádzajúcich spojencov v mnohých parlamentných súbojoch a bojoch pri kauze aj CT, aj kompy, aj pri, ako si spomínal, Otovi Žarnayovi alebo aj bývalom kolegovi Mičovskom, že či sa niečo z tých vecí stalo, keď niekto sa tu ide zaštiťovať kontinuitou. A preto ja by som sa opýtal, že prečo niekomu – však, pán predsedajúci? – niečo prekážalo pred polrokom a teraz mu to už neprekáža? Prečo prekážalo predtým, že, že kauza CT bola naozaj kauzou, a medzičasom sa čo stalo? Stalo sa iba to, že priamo keď sa schvaľovalo toto programové vyhlásenie vlády na vláde, no tak skončila alebo bolo odložené, alebo, ako sa hovorí, zametené pod koberec. Čiže aká kontinuita, aké pokračovanie, keď to máme teda povedať. Pokračovanie v čom? Pokračovanie jedine v tom, že niekto vyhodnotil situáciu, že odrazu sa tie kauzy vyšetrili, odrazu Žarnay má prácu naspäť, odrazu Mičovský je lesník, Žarnay učiteľ. A prečo do toho vliezli, si presne a jasne pomenoval. Pretože sa nič z toho nestalo, iba niekto zohol svoje vlastné sľuby a deklarácie a vstup... (Prerušenie vystúpenia časomerom.)
B. Bugár, podpredseda NR SR: (2003-12-04):
(Hlasovanie.) Prítomných 133, za 57, proti 58, zdržalo sa 18 poslancov. Konštatujem, že tento návrh sme neschválili. B. Brestenská, poslankyňa: Ďakujem. Pán predsedajúci, potom som ja podala dva pozmeňujúce návrhy. Chcem vás poprosiť, prvý návrh by som nechala, druhý pozmeňujúci návrh chcem stiahnuť. Máte na stole jednotku a dvojku, čiže druhý pozmeňujúci návrh sťahujem. Takže vás poprosím, pán predsedajúci, dajte hlasovať o prvom pozmeňujúcom návrhu, čiže č. 1, teda o mojom pozmeňujúcom návrhu č. 1.
Ráž, Jozef, minister dopravy SR (2024-06-12):
Pán predsedajúci, prosím, otvorte rozpravu.
Kozelová, Monika, poslankyňa NR SR (2020-07-14):
Pán poslanec, ja keď si spätne premietnem všetky tie prípady, ktoré mi pristáli doma na stole a ktoré som riešila, či už to bol Marco, či to bol Čistý deň, či to bola Zoja alebo ktokoľvek iný, ja by som povedala, že aj zrýchlené legislatívne konanie pri tomto zákone je hrozne pomalé, pretože pani Tomanová na svojom mieste už dávno nemala čo robiť.
Bugár, Béla, podpredseda NR SR (2018-10-24):
To sú tie divadlá?
Blaha, Ľuboš, poslanec NR SR (2012-05-03):
Pán podpredseda, len krátka odbornejšia poznámka. Vo svojom príhovore ste použili štyri izmy ako pejoratíva: korporativizmus, etatizmus, komunizmus, kolektivizmus. Čisto z politologického hľadiska by som vás rád upozornil, že dva z nich – komunizmus a kolektivizmus – ste použili celkom bezobsažne a spojili ste ich s hodnotami, ktoré sú v Európskej únii mainstreamové. Politologický nezmysel. Ešte paradoxnejšie je, že ste zvyšné dva izmy – korporativizmus a etatizmus – ste kritizovali ako politik kresťanskej demokracie, pričom tzv. sociálny korporativizmus je základnou hodnotou sociálnej náuky cirkvi prinajmenšom od Rerum Norovarum a etatizmus bol už od Bismarcka základnou hodnotou tradičnej konzervatívnej pravice. Čiže ak teda chcete kritizovať korene kresťanskodemokratickej politiky, možno sú na to lepšie príležitosti, než diskusia k programovému vyhláseniu vlády. Ďakujem. (Potlesk.)
J. Rydlo, poslanec: (2006-12-12):
Môj náhľad je ten, ak možno silu zvuku zvýšiť, tak ho možno aj znížiť. Nemôže byť jednoducho technickým problémom zvyšovať a problémom ešte väčším technickým znižovať niečo. Otázka je tá, že by sme sa mali pozrieť na tie sankcie a sa aj dožadovať, aby boli uplatňované. Máme zákon o štátnom jazyku, sú tam stanovené určité sankcie, ale sa tieto sankcie jednoducho neaplikujú a ak sa aplikujú, tak som o nich nepočul. Ďakujem.
Kollár, Boris, predseda NR SR (2021-11-30):
Dávam hlasovať o skrátení lehoty. Prosím, prezentujme sa a hlasujme. (Hlasovanie.) Prítomných 136 poslancov, za 84, proti 38, zdržalo sa 13, nehlasoval 1. Skrátili sme lehotu. Nech sa páči, pani poslankyňa.
Danko, Andrej, podpredseda NR SR (2024-01-25):
Poprosím o zachovanie slušnosti vzájomnej medzi poslancami a reagovanie faktickými na vystúpenie. Pani poslankyňa Jurík, nech sa páči.
J. Vaľová, poslankyňa: (2007-11-27):
A čo sa týka tých prehliadok. No nikoho nediskriminujeme, pretože aj v celej Európskej únii existujú lekári, ja ako žena matka môžem povedať, že sú tzv. materské knižky, ktoré títo občania môžu mať so sebou a kde im tieto záznamy budú zaznamenané, a nedochádza k nejakej diskriminácii. A čo sa týka toho príspevku, ktorý ste povedali, že dávame na prvé dieťa. No myslím si, že vy ste dosiaľ diskriminovali všetkých. Pretože vy ste tieto príspevky ani nedávali. Mali ste možnosť za osem rokov vyjsť s takouto iniciatívou a pomôcť mladým rodinám s deťmi. No teraz momentálne viete mnohé veci iba okritizovať a povedať, ako všetko vy by ste robili lepšie, len za osem rokov ste to nerobili. A myslím si, že práve táto vláda sa posúva ďalej a ďalej v týchto sociálnych zákonoch. A myslím si, že k lepšiemu. A koľko má finančných prostriedkov, toľko sa snaží skutočne preliať do sociálnych a zdravotných zákonov. Ďakujem pekne.
Stančík, Andrej, poslanec NR SR (2021-04-01):
Pán predsedajúci, dajte, prosím, hlasovať o uznesení Národnej rady Slovenskej republiky týkajúceho sa Náhorného Karabachu v zmysle schválených pozmeňujúcich a doplňujúcich návrhov.
Marcinčin, Anton, poslanec NR SR (2011-10-11):
Pani premiérka, som poslanec, ktorý už niečo vyše roka upozorňuje, aby sme sa nenechali viesť lakomstvom a pýchou na naše vlastné úspechy, ale aby sme konali zodpovedne, solidárne a v súlade s našimi kľúčovými partnermi a záujmami Slovenskej republiky. Som veľmi rád, že svojím konaním ste zdôraznili vážnosť situácie. Pred rokom som bol sám, kto hlasoval za pôžičku Grécku. Sám v Národnej rade, ale spolu so všetkými partnermi Slovenska v eurozóne. Dnes pevne verím, že hlasovať budeme v Národnej rade všetci spoločne s našimi partnermi v Európe. Ďakujem.
Bublavý, Dušan, poslanec NR SR (2016-12-06):
Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 27. januára 2017 a v gestorskom výbore do 30. januára 2017. Dajte, prosím, hlasovať.
Číž, Miroslav, poslanec NR SR (2012-10-30):
Ďakujem za slovo, vážená pani podpredsedníčka. Ak niekto chce kritizovať povedzmeže priebeh prerokovania návrhov zákonov, tak sám nemá porušovať rokovací poriadok, ale predsa len býva zvykom, že v atmosfére, v ktorej prerokovávame zákon, je možno povedať minimum slov. Ak OĽaNO nerešpektuje nepísané zákony, aspoň písané, pán spravodajca, v záverečnom vystúpení, keď už nie je možné reagovať na vás, už nebýva zvykom prednášať politické stanoviská. Oznámia sa plénu okolnosti, ktoré z pohľadu spravodajcu sú dôležité pre hlasovanie. Ak to bolo nedopatrenosťou, tak mi prepáčte, že som to komentoval. Vážené kolegyne, kolegovia, na mne visí atmosféra týchto dvoch dní, ktoré som tu strávil počúvaním tejto diskusie, keďže ten pán Hlina, chcem povedať, že je nesmierne dôležité, aby sme rešpektovali právo odísť zo sály a podobne, pretože ja mám už svoje roky a zistil som, že musím začať chodiť do kúpeľov po tejto rozprave, ak mi teda to odpustíte. A teraz už, ak dovolíte, veľmi krátko. Výbor ma poveril svojím uznesením, aby som vám predložil návrh veľmi kratučkej novely zákona, ktoré spôsobilo to, že sme zákon č. 372/1990 o priestupkoch novelizovali a je to dôsledkom skutočností, že poslanci nemáme imunitu. V súvislosti s týmto zákonom sme totiž prijali jednu zásadu, že ústavní činitelia, ktorí spáchali priestupok, tak o tejto udalosti treba informovať mandátový a imunitný výbor. Je faktom, že mandátový a imunitný výbor nemá v portfóliu žiadne oprávnenie a ani nemá žiadny návod v príslušnom právnom predpise, čo má s takýmto oznámením robiť a osobitne v situácii, keď už poslanci nie sú adresátmi priestupkovej imunity, tak v takom prípade takéto ustanovenie je úplne nadbytočné. Chcem povedať, že tento návrh zákona sme prijali v našom výbore nezmyselne. Takže dovoľte, aby som vás požiadal o podporu tohto návrhu zákona, a ak bude treba k tomu hovoriť širšie, prípadne sa dotknúť antiky alebo niektorých iných dôležitých vecí, ktoré s tým súvisia, tak potom prosím v rozprave.
Danko, Andrej, predseda NR SR (2018-10-24):
Vážené panie poslankyne, vážení páni poslanci, vzhľadom na žiadosť troch klubov si dovolím zvolať grémium aj kvôli osobitnej situácii, ktorá vznikla v súvislosti s možnosťou prerokovania všetkých programov tohto, tejto schôdze. Ak môžte, poprosím všetkých šéfov poslaneckého klubu do, do, na poslanecké grémium. Pán Podmanický, nech sa páči.
Paška, Pavol, predseda NR SR (2013-09-17):
Vláda tu nemusí byť, ale, dobre, budeme hlasovať o vašom návrhu. (Hlasovanie: Prítomných 43 poslancov.) Národná rada nie je uznášaniaschopná. Takže, pán poslanec Sulík, faktická poznámka. (Reakcia z pléna.) Pán poslanec Mikloš bol prvý? Nech sa páči, pán poslanec, pardon. Technici, ukážte mi, prosím vás, zoznam, lebo tými procedurálnymi návrhmi, ja si pamätám tiež, že bol pán poslanec Mikloš. Pred tým, ako sa začali procedurálne návrhy, bol určite pán poslanec Mikloš. A druhý bol... Takže poprosím zapnúť pána poslanca Mikloša.
Danko, Andrej, predseda NR SR (2016-09-13):
Poprosím, páni poslanci, do rozpravy je prihlásený ešte pán poslanec Ján Kvorka. Vzhľadom na to, že nie je v sále, prepadá poradie. Keďže to bol posledný prihlásený do rozpravy, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Ďakujem, nie. Poprosím, chce sa vyjadriť k rozprave pani spravodajkyňa?
Demečko, Dávid, poslanec NR SR (2024-05-09):
Vážený pán predsedajúci, ďakujem za slovo. Ja len, odznelo to hlavne ohľadom Spišskej Novej Vsi a nemocnice, tak pár faktov jasných, na ktoré pán poslanec Stachura možno žiadal aj odpoveď. Celková investícia vo výške 72 mil. s DPH, z plánu obnovy dostane nemocnica 44,7 mil. eur s DPH. Zvyšok zainvestuje Penta z vlastných zdrojov, z vlastných zdrojov, ktoré sa započítavajú v rámci nájomných vzťahov s KSK. Nemocnica v Spišskej Novej Vsi nie je vo vlastníctve Penty, ale vlastní ju Košický samosprávny kraj. Po jej dokončení prevedie Penta celé, celý majetok do vlastníctva KSK. O rovnaké predĺženie, ako požiadala Nemocnica v Spišskej Novej Vsi, požiadala aj nemocnica v Martine a nemocnica v Banskej Bystrici, tak ako už spomínal pán minister Raši, a ministerstvo zdravotníctva disponuje právnymi analýzami, ktoré preukazujú, že tento postup bol v súlade so zmenou právneho rámca a teda aj revíziou plánu obnovy. Čiže o tie peniaze neprídeme. V rámci toho dodatku a predĺženia do 30. 6. 2026 bude full fit-out stav 34 lôžok a 121 lôžok na úrovni shell core. Na konci roku ´28 sa odovzdá všetkých 155 lôžok na úrovni full fit-out. A čo sa týka toho obvinenia NAKY alebo toho OLAF-u, jediné vyšetrovanie, ktoré dnes prebieha, je vyšetrovanie, ktoré podala bývalá štátna tajomníčka pani Dunajová Družkovská za hnutie SLOVENSKO v roku 2023, ale ktoré sa vedie voči rozhodnutiu bývalého ministra pána Lengvarského. A ešte k pánovi poslancovi Majerskému, žiaden orgán nepreveruje verejné obstarávanie v Pente, alebo nikto nepreveru... (Prerušenie vystúpenia časomerom.)
Pfundtner, Edita, poslankyňa NR SR (2015-10-06):
Pán predseda, v rozprave vystúpili dvaja poslanci. Nebol podaný žiaden návrh. Dajte, prosím, preto hlasovať o tom, že Národná rada prerokuje návrh ústavného zákona v druhom čítaní.